Viborger Samler, 1848-11-11
En Correspd. til Aalb. Av." siger med Hensyn til den i Rigsforsamlingen inden lukte Døre af Ministrene forelagte Udsigt over Forhandlingerne med Udlandet indtil Vaabenstilstanden. "Discretionen, der ved Meddelelsesformen er Rigsdagen paalagt, forbyder at bringe Noget heraf til Offentlighed. Forsamlingen maa nærmere vise, hvorvidt den paa disse Meddelelser, og Resultatet, af de Jnterpellationer, de ville fremkalde, finder Anledning til at bygge Andragender til Rigsdagens offentlige Behandling. Forøvrigt forekommer det os, at de i Modet gjorde Meddelelser og navnlig de samme ledsagende Actstykker (nogle og 50) ikke indeholde noget, der kunde skade Forholdet til Udlandet ved at være bleven offentligt fremlagt, især da flere af dem allerede ere trykte i Tydskland."J "Børsenh." læses følgende Correspondance mellem den nye Regjering i Hertugdømmerne og Rigscommissair Stedmann. 1) Skrivelse fra den fælles Regjering. Fra Hr. Rigs commissair Stedmann og den kgl. danske Commissair Hr. v. Rendz, har den fælles Regjering modtaget to ligelydende Skrivelser, dat. Kjøbenhavn den 28de Octbr., som indeholde en Erklæring angaaende nogle ved Bekjendtgjørelsen af den fælles Regjering af 22de f. M. atter i Kraft satte Anordninger osv. J Betragtning af at der i den nævnte Bekjendtgjørelse udtrykkeligt forekommer disse Ord, i § i den definitive Freds Betingelser uskaded." i § 2 under Forbehold af difinitiv Bekræftelse ved Freden og uden Præjudice for samme, samt saavidt som de under Vaabenstilstanden bestaaende Forhold tillade det, og da der i disse Ord allerede indeholdes den nødvendige Reservation, troer den fælles Regjering, for at forebygge enhver Misforstaaelse, kun endnu at maatte gjøre opmærksom paa, at Retsgyldigheden af de af den i Kraft satte Anordninger osv., ifølge Bekjendtgjørelsen, ikke kan ansees som svækket under Vaabenstilstanden. Gottorp, den 3die Novbr. 1848. Den fælles Regjering. (Undert.) Th. Reventlow. Harbou. Lüders." 2) Skrivelse fra Rigscommissair Stedmann. "Den høie fælles Regjering for Hertugdømmerne Schleswig=Holstein. svarer jeg paa dens nyligt modtagne Skrivelse af Dags Dato, at efter Vaabenstilstandens 7de Artikel samtlige Love, Forordninger og Forvaltningsforholdsregler, som ere blevne udstedte siden 17de Marts saavel i Rendsborg og Slesvig som i Kjøbenhavn for Heringdømmerne uden Undtagelse have tabt deres Gyldighed fra det Øieblik af, da den fælles Regjering tiltraadte sin Function, men at ifølge den 7de og 11te Artikel af den nævnte Tractat aldeles ingen Love, Forordninger eller Forvaltningsforholdsregler, hverken med eller uden Forbehold, atter kunne sættes i Kraft, som indeholdt Noget der foregreb Freden. Jeg kan derfor, ifølge mit Hverv at vaage over Udførelsen af den nævnte Tractat, ikke anerkjende, at alle i Forordningen af 22de f. M. atter i Kraft satte Love, Forordninger og Forvaltningsforholdsregler selv med de tilføiede Forbehold, ikke skulle være svækkede i deres Retsgyldighed, saaledes som Udtrykket i den idag modtagne Skrivelse lyder. Men jeg er beredt til, efter den med den danske Commissair under 28de f. M. trufne Overeenskomst, hvilken jeg maa holde hellig som alle Tractater, at lade Alt gielde factisk og uforgribeligt som Forvaltningsforholdsregel, hvad den høie Regjering vil anordne og som blot paa nogen Maade er forenelig med Tractaterne og Rigslovene, og som ifølge Art. 7 af Conventionen kan ansees som nødvendigt og gavnligt for Hertugdømmernes Vel, som er Rigsregjeringen og hele den tydske Nation saa dyrebart, Det vil være den høie fælles Regjering indlysende, at uden den sidstnævnte Overeenskomst af 28de f. M. ogsaa den factiske Opretholdelse af mange Anordninger i det mindste fra dansk Side vilde have givet Anledning til Klager, som nu ikke kunne tilstedes. Den i de offentlige Blade aftrykte Text af Overeenskomsten af 28de f. M. er en unøiagtig tydsk Oversættelse af en mig ubekjendt dansk Oversættelse af den kun i det tydske Sprog forfattede Overeenskomst. Slesvig, den 3die Novbr. 1848. (Undert.) Stedmann, Rigs-Commissair." Kamb. v. Bülow, som interimistisk er udnævnt til Commissair i Hertugdømmerne, er i Torsdags allerede vendt tilbage til Kjøbenhavn.